CELEX: 62009TA0472
Language: fi
Date: 2014-12-09 00:00:00
Title: Asiat T-472/09 ja T-55/10: Unionin yleisen tuomioistuimen tuomio 9.12.2014 – SP v. komissio (Kilpailu — Kartellit tai muut yhteistoimintajärjestelyt — Tankoina tai rullina olevan betoniteräksen markkinat — Päätös, jossa todetaan HT 65 artiklan rikkominen EHTY:n perustamissopimuksen voimassaolon päättymisen jälkeen asetuksen (EY) N:o 1/2003 perusteella — Hintojen ja maksuaikojen vahvistaminen — Tuotannon tai myynnin rajoittaminen tai valvonta — Olennaisten menettelymääräysten rikkominen — Oikeudellinen perusta — Toimivallan ylittäminen ja menettelyn väärinkäyttö — Sakot — Asetuksen N:o 1/2003 23 artiklan 2 kohdassa säädetty enimmäismäärä — Kumoamiskanne — Muuttamista koskeva päätös — Tutkimatta jättäminen)

2.2.2015   
            
            
               FI
            
            
               Euroopan unionin virallinen lehti
            
            
               C 34/20
            
         Unionin yleisen tuomioistuimen tuomio 9.12.2014 – SP v. komissio
   (Asiat T-472/09 ja T-55/10) (1)
   
   ((Kilpailu - Kartellit tai muut yhteistoimintajärjestelyt - Tankoina tai rullina olevan betoniteräksen markkinat - Päätös, jossa todetaan HT 65 artiklan rikkominen EHTY:n perustamissopimuksen voimassaolon päättymisen jälkeen asetuksen (EY) N:o 1/2003 perusteella - Hintojen ja maksuaikojen vahvistaminen - Tuotannon tai myynnin rajoittaminen tai valvonta - Olennaisten menettelymääräysten rikkominen - Oikeudellinen perusta - Toimivallan ylittäminen ja menettelyn väärinkäyttö - Sakot - Asetuksen N:o 1/2003 23 artiklan 2 kohdassa säädetty enimmäismäärä - Kumoamiskanne - Muuttamista koskeva päätös - Tutkimatta jättäminen))
   (2015/C 034/21)
   Oikeudenkäyntikieli: italia
   
      Asianosaiset
   
   
      Kantaja: SP SpA (Brescia, Italia) (edustaja: asianajaja G. Belotti)
   
      Vastaaja: Euroopan komissio (asiamiehet: asiassa T-472/09 aluksi R. Sauer, V. Di Bucci ja B. Gencarelli, sitten Sauer ja R. Striani, avustajanaan asianajaja M. Moretto, ja asiassa T-55/10 aluksi R. Sauer ja B. Gencarelli, sitten R. Sauer ja R. Striani, avustajanaan asianajaja M. Moretto)
   
      Oikeudenkäynnin kohde
   
   Kanteet, jossa asiassa T 472/09 unionin yleistä tuomioistuinta vaaditaan toteamaan, että HT 65 artiklan soveltamismenettelystä 30.9.2009 tehty komission päätös K(2009) 7492 lopullinen (asia COMP/37.956 – betoniteräs, päätöksen tekeminen uudelleen) on mitätön, tai kumoamaan se, ja toissijaisesti vaaditaan kumoamaan kyseisen päätöksen 2 artikla ja vielä tähänkin nähden toissijaisesti vaaditaan alentamaan kantajalle määrätyn sakon määrää, ja asiassa T-55/10 vaaditaan kumoamaan komission 8.12.2009 tekemä päätös K(2009) 9912 lopullinen, jolla muutettiin päätöstä K(2009) 7492 lopullinen.
   
      Tuomiolauselma
   
   
               1)
            
            
               Asiat T-472/09 ja T-55/10 yhdistetään tuomion antamista varten.
            
         
               2)
            
            
               Asiassa T-472/09, SP v. komissio,
               
                           —
                        
                        
                           HT 65 artiklan soveltamismenettelystä 30.9.2009 tehdyn komission päätöksen K(2009) 7492 lopullinen (asia COMP/37.956 – betoniteräs, päätöksen tekeminen uudelleen) 2 artikla kumotaan sikäli kuin siinä määrätään SP SpA:lle yhteisvastuullisesti 14,35 miljoonan euron sakko
                        
                     
                           —
                        
                        
                           kanne hylätään muilta osin
                        
                     
                           —
                        
                        
                           SP vastaa puolesta omista oikeudenkäyntikuluistaan
                        
                     
                           —
                        
                        
                           komissio vastaa omista oikeudenkäyntikuluistaan, ja se velvoitetaan korvaamaan puolet SP:n oikeudenkäyntikuluista.
                        
                     
         
               3)
            
            
               Asiassa T-55/10, SP v. komissio,
               
                           —
                        
                        
                           kanne hylätään
                        
                     
                           —
                        
                        
                           SP velvoitetaan korvaamaan oikeudenkäyntikulut
                        
                     
         
      (1)  EUVL C 24, 30.1.2010.